Document ID: /roh_data/filtered/fineweb-2-filterrobots_roh.jsonl.gz/52642

Zambriar e boxar sun ils passatemps da Claire. Problems fisics nun ha’la ingüns, ed ella craja ad üna pasch sün terra, a güstia ed a l‘omeopatia. Vairamaing vess quista duonna berlinaisa cun üna grondezza da 158 cm dad avair las megldras schanzas da chattar quista saira seis hom da la vita aint il public. Sia antipoda Olli da Paris da l’ost (Genevra!) ha fat pront tuot. Da quist’intenziun nöbla dvaint‘ün battibuogl caotic-multicoloresc – üna sairada fulminanta, combla da dinamica e variaziun, grazch’ad erupziuns emoziunalas e chansons interpretats in maniera fina ed intima.